2026-yilda energiya samaradorligini yanada oshirish, energiya resurslarini tejash va ulardan oqilona foydalanishning qoʻshimcha chora-tadbirlari toʻgʻrisida
(decree, 2026-04-29)

Iqtisodiyot tarmoqlari va ijtimoiy sohada energiya samaradorligini oshirish, energiya resurslarini tejash va ulardan oqilona foydalanishni taʼminlash, sunʼiy intellekt texnologiyalaridan foydalangan holda katta hajmdagi maʼlumotlarni tahlil qilish, shuningdek, kadrlarni qayta tayyorlash va ularning malakasini oshirish tizimini takomillashtirish maqsadida qaror qilaman: 1. Ushbu Farmonni qabul qilishdan koʻzlangan asosiy maqsad etib iqtisodiyot tarmoqlari va ijtimoiy soha obyektlarining energiya samaradorligini yanada oshirish, energiya tejamkor texnologiyalar va qayta tiklanuvchi energiya manbalarini joriy qilishni kengaytirish orqali 2026-yilda 4,3 milliard kVt soat elektr energiyasini hamda 2,8 milliard metr kub tabiiy gazni tejash, shu jumladan: (a) respublika hududlarida: (i) yakka tartibdagi va koʻp kvartirali uylar, ijtimoiy soha obyektlarining energiya samaradorligini oshirish hamda xoʻjalik yurituvchi subyektlarda zamonaviy energiya tejamkor texnologiyalarni joriy etish hisobidan 2,6 milliard kVt soat elektr energiyasi va 932,4 million metr kub tabiiy gaz; (ii) yirik quyosh va shamol elektr stansiyalarida qoʻshimcha 4,3 milliard kVt soat yashil elektr energiyasini ishlab chiqarish hisobidan 1,3 milliard metr kub tabiiy gaz; (iii) ogʻir toifadagi mahallalarda 270 MVtlik kichik quvvatdagi quyosh fotoelektr stansiyalarini oʻrnatish hisobidan 35 million metr kub tabiiy gaz; (b) 25 ta yirik tarmoq korxonalarida elektr energiyasi va tabiiy gazdan oqilona foydalanish hisobidan 1,6 milliard kVt soat elektr energiyasi va 553 million metr kub tabiiy gaz tejalishiga erishish belgilansin. 2. Belgilansinki: (a) 2026-yil 1-iyuldan boshlab vazirlik va idoralar, davlat tashkilotlari va ijtimoiy soha muassasalari hamda davlat ishtirokidagi korxonalarning yangi quriladigan, rekonstruksiya (modernizatsiya) qilinadigan va mukammal taʼmirlanadigan bino va inshootlarida energiya samaradorligining “S” va undan yuqori toifasiga ega boʻlish talabi kiritiladi; (b) elektr energiyasi va tabiiy gazni isteʼmolchilarni tarmoqdan ajratish va cheklov kiritish hisobidan tejashga yoʻl qoʻyilmaydi. 3. Energiya samaradorligi milliy agentligiga (keyingi oʻrinlarda — Agentlik) Energiya samaradorligini ragʻbatlantirish va qoʻllab-quvvatlash jamgʻarmasi orqali energiya servis kompaniyalari (keyingi oʻrinlarda — ESKO) tomonidan davlat buyurtmalari asosida koʻrsatiladigan energiya servis xizmatlari uchun kafolatlangan toʻlovlarni amalga oshirish huquqi berilsin. 4. Quyidagilar: (a) 2026-yilda elektr energiyasi va tabiiy gazni tejashning maqsadli koʻrsatkichlari 1-ilovaga muvofiq; (b) 2026-yilda energiya samaradorligini yanada oshirish, energiya resurslarini tejash va ulardan oqilona foydalanish boʻyicha “yoʻl xaritasi” 2-ilovaga muvofiq tasdiqlansin. 5. Vazirlar Mahkamasi: (a) ikki hafta muddatda quyidagi yoʻnalishlarda maqsadli koʻrsatkichlarni hududlar va tarmoq korxonalari kesimida tasdiqlash toʻgʻrisidagi qarorlarni qabul qilsin: (i) 2026-yilda energiya samaradorligi boʻyicha amalga oshiriladigan dasturlar hamda aniq chora-tadbirlar asosida elektr energiyasi va tabiiy gazni respublika hududlari kesimida tejash; (ii) 25 ta yirik tarmoq korxonalarida bir birlik mahsulot ishlab chiqarish (xizmat koʻrsatish) uchun sarflanadigan energiya resurslari miqdorini belgilash hamda ularda elektr energiyasi va tabiiy gazni tejash; (b) bir oy muddatda energiya auditi xulosalari asosida respublika va mahalliy ijro etuvchi hokimiyat organlari, davlat ishtirokidagi korxonalar, shu jumladan, tijorat banklari hamda sugʻurta kompaniyalari binolarining energiya samaradorligini oshirish hamda ularni qayta tiklanuvchi energiya manbalari qurilmalari bilan jihozlash boʻyicha manzilli dastur va tarmoq jadvallarini tasdiqlasin. Bunda binolarning energiya samaradorligini oshirish loyihalarini quyidagi manbalar hisobidan moliyalashtirish nazarda tutilsin: (i) respublika va mahalliy ijro etuvchi hokimiyat organlarida — ularning xarajatlar smetasidagi toʻrtinchi guruh xarajatlarining kamida 5 foizi hamda budjetdan tashqari mablagʻlarining kamida 15 foizi hisobidan; (ii) davlat ishtirokidagi korxonalar, shu jumladan, tijorat banklari va sugʻurta kompaniyalarida — oʻz mablagʻlari hisobidan. 6. Agentlik: (a) Iqtisodiyot va moliya vazirligi, Energetika vazirligi bilan birgalikda 2026-yildan boshlab har yili energiya sarfi belgilangan normativlardan keskin oshib ketgan davlat obyektlarida xalqaro standartlar va energiya servis mexanizmlari asosida energiya samaradorligini tubdan yaxshilash dasturlarini amalga oshirsin; (b) Raqamli texnologiyalar vazirligi bilan birgalikda 2026-yil 1-oktabrga qadar obyektlar kesimida katta hajmdagi maʼlumotlar (Big Data), biznes-tahlil (Business Intellegence) va sunʼiy intellekt texnologiyalari asosida energiya isteʼmolini va samaradorlik koʻrsatkichlarini tahlil qilib borish amaliyotini yoʻlga qoʻysin; (v) 2026-yil 1-avgustga qadar yakka tartibdagi va koʻp kvartirali uylar, noturar binolar hamda ijtimoiy soha obyektlari uchun energiya samaradorligi boʻyicha etalon koʻrsatkichlarni (Benchmark) joriy qilish yuzasidan Vazirlar Mahkamasiga taklif kiritsin. 7. Qurilish va uy-joy kommunal xoʻjaligi vazirligi Agentlik, Oʻzbekiston texnik jihatdan tartibga solish agentligi hamda boshqa manfaatdor vazirlik va idoralar bilan birgalikda 2026-yil yakuniga qadar qurilish sohasidagi normativ hujjatlarni strategik hamkor — “ILF Consulting Engineers” kompaniyasining energiya samaradorligini oshirish boʻyicha xalqaro standartlar asosida ishlab chiqilgan tavsiyalaridan kelib chiqqan holda takomillashtirsin. Bunda bino va inshootlarning loyiha hujjatlarida tabiiy yorugʻliklardan samarali foydalanish yechimlari hamda dispetcherlik boshqaruviga ega “aqlli” (smart) isitish, sovitish va shamollatish tizimlarini joriy qilish koʻzda tutilsin. 8. Iqtisodiyot va moliya vazirligi: (a) 2027-yildan boshlab har yili: (i) ushbu Farmonning 6-bandi “a” kichik bandida koʻzda tutilgan dasturlar uchun talab qilinadigan mablagʻlarni ijtimoiy va ishlab chiqarish infratuzilmasini rivojlantirish dasturlari doirasida rejalashtirsin; (ii) energiya samaradorligini taʼminlash loyihalari amalga oshiriladigan davlat tashkilotlari va ijtimoiy soha muassasalarida ESKOlarga ushbu loyihalar natijasida tejaladigan energiya resurslari qiymatiga teng miqdordagi toʻlovlar uchun Agentlikning Energiya samaradorligini ragʻbatlantirish va qoʻllab-quvvatlash jamgʻarmasiga zarur mablagʻlarni ajratib borsin. Bunda tejaladigan energiya resurslari qiymati ushbu obyektlarda sanitariya normalari va qoidalari talablari asosida haqiqatda sarflanishi lozim boʻlgan energiya resurslari hajmidan kelib chiqib hisoblanadi; (b) Qurilish va uy-joy kommunal xoʻjaligi vazirligi, Agentlik, Energetika vazirligi, Maktabgacha va maktab taʼlimi vazirligi hamda Sogʻliqni saqlash vazirligi bilan birgalikda uch oy muddatda tabiiy gaz va markazlashgan issiqlik taʼminoti bilan taʼminlanmagan davlat ijtimoiy soha muassasalari binolarini qurish, rekonstruksiya (modernizatsiya) qilish va mukammal taʼmirlash boʻyicha loyiha hujjatlarini ishlab chiqishda ularning energiya samaradorligini oshirish tadbirlari bilan bir vaqtda issiqlik nasoslari hamda boshqa muqobil qurilma va uskunalar yordamida isitish, sovitish va shamollatish tizimlarini joriy etishni kengaytirish haqida taklif kiritsin. 9. Agentlik Iqtisodiyot va moliya vazirligi, Investitsiyalar, sanoat va savdo vazirligi bilan birgalikda 2026-yil 1-sentabrga qadar iqtisodiyot tarmoqlari va ijtimoiy sohada energiya samaradorligini oshirish loyihalari uchun xalqaro moliya institutlari hamda xorijiy hukumat moliya tashkilotlaridan 200 million AQSH dollarini jalb qilish choralarini koʻrsin. 10. Agentlik Raqamli texnologiyalar vazirligi, masʼul vazirlik va idoralar bilan birgalikda axborot xavfsizligi talablari va belgilangan tartibga rioya qilgan holda ushbu Farmonga 3-ilovada keltirilgan roʻyxatga muvofiq davlat organlari hamda tashkilotlarining maʼlumotlar bazalari va axborot tizimlari “Raqamli hukumat” tizimining idoralararo integratsiyalashuv platformasi hamda Yagona interaktiv davlat xizmatlari portali orqali Energiya samaradorligini oshirish raqamli platformasiga integratsiya qilinishini taʼminlasin. 11. Milliy statistika qoʻmitasi Agentlik, Iqtisodiy tadqiqotlar va islohotlar markazi, Iqtisodiyot va moliya vazirligi, Energetika vazirligi bilan birgalikda har yarim yilda iqtisodiyotning energiya sigʻimini hisoblash va tegishli maʼlumotlarni eʼlon qilib borish amaliyotini joriy qilsin. 12. Qoraqalpogʻiston Respublikasi Vazirlar Kengashi, viloyatlar va Toshkent shahri hokimliklari Agentlik bilan birgalikda 2026-yil 1-iyulga qadar oʻz hududida joylashgan 4 qavat va undan yuqori boʻlgan kamida 20 tadan koʻp kvartirali uylarni Chinoz va Oltiariq tumanlaridagi tajriba asosida modernizatsiya qilish dasturini Vazirlar Mahkamasiga kiritsin. Bunda qurilish-taʼmirlash ishlari 2026-yil 1-sentabrga qadar boshlanishi nazarda tutilsin. 13. Hududlarda energiya samaradorligi loyihalari amalga oshirilishini jadallashtirish maqsadida Agentlikka quyidagi qoʻshimcha vazifalar yuklansin: (a) joylarda energiya samaradorligini oshirish ishlari koʻlamini kengaytirish hamda yagona yondashuvni taʼminlash; (b) hududlarda energiya samaradorligi loyihalarini amalga oshirish hamda energiya samarador qurilma va uskunalar joriy etilishini jadallashtirish borasida hududiy tashkilotlarning oʻzaro hamkorligini taʼminlash; (v) qurilish, rekonstruksiya (modernizatsiya) qilish va mukammal taʼmirlash loyihalari yashil tamoyillar va energiya samaradorligi talablari asosida amalga oshirilishini tashkil qilishga koʻmaklashish; (g) energiya samarador qurilma va uskunalar hamda qurilish materiallari ishlab chiqarishni kengaytirish yuzasidan takliflar ishlab chiqish; (d) hududlarda energiya samarador qurilma va uskunalarga servis xizmatlarini koʻrsatuvchi obyektlar (“service point”lar) faoliyatini yoʻlga qoʻyish va kengaytirish choralarini koʻrish; (j) energiya samaradorligi boʻyicha hududiy loyihalarning loyihaviy boshqaruv tamoyili asosida amalga oshirilishini muvofiqlashtirish va monitoring qilish; (z) hududlarda amalga oshirilgan energiya samaradorligi loyihalari natijasida iqtisod qilingan energiya resurslarining hisobini yuritish hamda ularning natijadorligini tahlil qilish; (i) ushbu Farmon bilan tasdiqlangan maqsadli koʻrsatkichlar ijrosini doimiy monitoring qilib borish hamda koʻrilayotgan choralar natijadorligi yuzasidan muntazam ravishda tahliliy maʼlumotlarni kiritib borish. 14. Yuklangan vazifalar bajarilishini sifatli tashkil qilish maqsadida Agentlikning hududlarda 3 ta shtat birligidan iborat Energiya samaradorligini oshirish boʻyicha loyiha ofislari tashkil qilinsin. Qoʻshimcha kiritilayotgan 42 ta shtat birligi Oʻzbekiston Respublikasi Prezidentining 2025-yil 26-iyundagi PF-105-son Farmoniga muvofiq 2026-yil 1-yanvardan qisqartirilgan boshqaruv shtat birliklari hisobidan ajratilsin. 15. Oliy taʼlim, fan va innovatsiyalar vazirligi, Maktabgacha va maktab taʼlimi vazirligi Agentlik bilan birgalikda: (a) 2026-yil 1-sentabrga qadar oliy taʼlim tashkilotlari uchun energiya samaradorligi hamda energiya tejamkorligiga oid amaliy bilim va koʻnikmalarni shakllantirishga qaratilgan mavzularni tegishli fanlarning oʻquv dasturlariga kiritsin va amaliyotga joriy etsin; (b) 2026/2027 oʻquv yildan boshlab maktabgacha, umumiy oʻrta, oʻrta maxsus, kasbiy va oliy taʼlim tashkilotlarida tegishlicha tarbiyalanuvchi, oʻquvchi va talabalarda energiya tejamkorligi boʻyicha bilim va koʻnikmalarni shakllantirishga qaratilgan tadbirlarni tashkil etib borsin. 16. Energetika vazirligi Oliy taʼlim, fan va innovatsiyalar vazirligi, Agentlik, Elektr energiyasi, neft mahsulotlari va gazdan foydalanishni nazorat qilish inspeksiyasi bilan birgalikda: (a) 2026-yil 1-iyulga qadar barcha hududlardagi muhandislik-texnika yoʻnalishidagi oliy taʼlim tashkilotlarining professor-oʻqituvchilari tomonidan joylarga chiqqan holda yoqilgʻi-energetika tarmogʻi korxonalarining rahbar va texnik xodimlarini qayta tayyorlash hamda ularning malakasini oshirish tizimini yoʻlga qoʻysin; (b) iqtisodiyot tarmoqlari korxonalari va tegishli vazirlik, idoralar ehtiyojini hisobga olgan holda texnika yoʻnalishidagi oliy taʼlim tashkilotlarining “70710410 — Energiya tejamkorligi va energoaudit” magistratura mutaxassisligi boʻyicha oʻqishga qabul qilish parametrlarini 2026/2027 oʻquv yili uchun 25 foizga oshirsin. 17. Oʻzbekiston mahallalari uyushmasi Agentlik, Kambagʻallikni qisqartirish va bandlik vazirligi, Ichki ishlar vazirligi, Ijtimoiy himoya milliy agentligi, Soliq qoʻmitasi, Oila va xotin-qizlar qoʻmitasi hamda Yoshlar ishlari agentligi bilan birgalikda “mahalla yettiligi” koʻmagida aholiga kundalik hayotda energiyani tejash va energiya samaradorligini oshirish koʻnikmalarini singdirishga qaratilgan “Energiya samaradorligi — farovon hayot garovi” umummilliy harakatini yoʻlga qoʻysin hamda aholi oʻrtasida targʻibot va tashviqot ishlarini amalga oshirsin. 18. Oʻzbekiston Milliy teleradiokompaniyasi, Oʻzbekiston Milliy axborot agentligi Adliya vazirligi, Energetika vazirligi va Agentlik bilan birgalikda energiyani tejash va energiya samaradorligini oshirish boʻyicha amalga oshirilayotgan chora-tadbirlar hamda energiya tejamkor uskunalarning afzalliklarini ommaviy axborot vositalarida, shu jumladan, internet va ijtimoiy tarmoqlarda keng yoritib borsin. 19. Shunday tartib oʻrnatilsinki, unga koʻra: (a) ushbu Farmon bilan tasdiqlangan maqsadli koʻrsatkichlar va ularga erishish tadbirlari bajarilishining nazorati “Energiya tejamkorlik” platformasi (keyingi oʻrinlarda — Platforma) orqali yuritiladi. Bunda Agentlik barcha masʼul ijrochilarga maqsadli koʻrsatkichlar, tadbirlar hamda ularning bajarilishi toʻgʻrisidagi maʼlumotlarni Platformaga onlayn kiritib borish hamda tegishli tashkilotlarga nazorat qilib borish imkoniyatini yaratadi; (b) respublikaning har bir tumani (shahri) kesimida yoqilgʻi-energiya resurslarini tejash dasturlari ijrosini taʼminlash, energiya samaradorligini oshirish boʻyicha tuman (shahar) idoralararo ishchi guruhlari tegishli hudud boʻyicha tasdiqlangan maqsadli koʻrsatkichlar va tadbirlar bajarilishini har hafta muhokama qilgan holda maʼlumotlarni Platformaga kiritib boradi; (v) 25 ta yirik tarmoq korxonalari rahbarlari tasdiqlangan maqsadli koʻrsatkichlar bajarilishi yuzasidan hisobotlarni har oyda Platformaga kiritib boradi; (g) Yoqilgʻi-energiya resurslaridan foydalanish ustidan davlat nazoratini samarali tashkil etish va muvofiqlashtirish boʻyicha respublika shtabi har oyda maqsadli koʻrsatkichlarning bajarilishini muhokama qilib, kamchilikka yoʻl qoʻygan rahbarlarga nisbatan taʼsir choralarini koʻrib boradi. 20. Bosh prokuratura Elektr energiyasi, neft mahsulotlari va gazdan foydalanishni nazorat qilish inspeksiyasi bilan birgalikda ushbu Farmon ijrosi yuzasidan qatʼiy nazorat oʻrnatsin hamda muntazam ravishda joyiga chiqqan holda tasdiqlangan maqsadli koʻrsatkichlarning bajarilishi haqqoniyligini oʻrganib borsin. 21. Energiya samaradorligini oshirish, energiya resurslarini tejash va undan oqilona foydalanish masalalari boʻyicha respublika komissiyasi har chorakda energiya samaradorligini oshirish va energiya resurslaridan oqilona foydalanish yoʻnalishida amalga oshirilayotgan ishlarning holati va natijadorligini barcha masʼul idora va muassasalar ishtirokida tanqidiy muhokama qilib borsin hamda ushbu masalaga masʼuliyatsizlik bilan yondashgan rahbarlarga nisbatan lavozimidan ozod etishgacha boʻlgan choralarni koʻrsin. 22. Oʻzbekiston Respublikasi Prezidentining ayrim hujjatlariga 4-ilovaga muvofiq oʻzgartirish va qoʻshimchalar kiritilsin. 23. Farmonning ijrosini samarali tashkil qilishga masʼul va shaxsan javobgar etib Bosh vazir oʻrinbosarlari A.J. Ramatov va J.A. Qoʻchqorov belgilansin. 24. Ushbu Farmon ijrosini muhokama qilib borish, ijro uchun masʼul tashkilotlar faoliyatini muvofiqlashtirish va nazorat qilish Oʻzbekiston Respublikasi Bosh vaziri A.N. Aripov hamda Oʻzbekiston Respublikasi Prezidenti Administratsiyasi departament boshligʻi D.B. Kadirov zimmasiga yuklansin. T/rHududlar nomiElektr energiyasini iqtisod qilish(mln kVt/soat)Tabiiy gazni iqtisod qilish(mln metr kub)JAMI4 279,12 820,2Yakka tartibdagi va koʻp kvartirali uylar, ijtimoiy soha obyektlari hamda xoʻjalik yurituvchi subyektlarda energiya samaradorligini oshirish hisobidan1.Qoraqalpogʻiston Respublikasi83,065,32.Andijon viloyati177,649,73.Buxoro viloyati133,063,04.Jizzax viloyati86,037,15.Qashqadaryo viloyati248,537,86.Navoiy viloyati150,831,17.Namangan viloyati172,455,88.Samarqand viloyati260,071,89.Sirdaryo viloyati74,026,010.Surxondaryo viloyati117,228,811.Toshkent viloyati279,1164,412.Fargʻona viloyati263,582,513.Xorazm viloyati124,057,414.Toshkent shahri465,0161,7Yirik tarmoq korxonalarida elektr energiyasi va tabiiy gazni tejash tadbirlarini amalga oshirish hisobidan15.25 ta yirik tarmoq korxonalari1 645,0553,0Yirik quyosh va shamol elektr stansiyalari hisobidan16.Yirik quyosh va shamol elektr stansiyalari-1 300,0Ogʻir toifadagi mahallalarda oʻrnatiladigan kichik quvvatli quyosh fotoelektr stansiyalari hisobidan17.270 MVtlik kichik quvvatli quyosh fotoelektr stansiyalari-34,8 T/rChora-tadbirlar nomi Amalga oshirish mexanizmiBajarish muddatiMasʼul ijrochilar1.Budjet tashkilotlari va budjet mablagʻlari oluvchilarning xarajatlar smetasida 4-guruh xarajatlarining kamida 5 foizi hamda budjetdan tashqari mablagʻlarning kamida 15 foizini energiya samaradorligini oshirish tadbirlari va loyihalari uchun rejalashtirish.1. Budjet tashkilotlari va budjet mablagʻlari oluvchilarning xarajatlar smetasida toʻrtinchi guruh xarajatlarining kamida 5 foizi hamda budjetdan tashqari mablagʻlarning kamida 15 foizini energiya samaradorligini oshirish tadbirlari va loyihalari uchun rejalashtirish choralarini koʻrish.2. Rejalashtirilgan mablagʻlar hisobidan ushbu tashkilotlarda energiya auditini oʻtkazgan holda geliokollektorlar oʻrnatish, energiya isteʼmoli yuqori isitish qozonlarini yangilash, qayta tiklanuvchi energiya manbalari qurilmalari bilan jihozlash hamda energiya resurslari yoʻqotilishining oldini olishga qaratilgan taʼmirlash ishlarini amalga oshirish.2026-yil 1-mayga qadar,kelgusida doimiyIqtisodiyot va moliya vazirligi(Norqulov),Qoraqalpogʻiston Respublikasi Vazirlar Kengashi, viloyatlar va Toshkent shahri hokimliklari,Energiya samaradorligi milliy agentligi(Badriddinov),vazirlik va idoralar2.Energiya samaradorligi sohasida raqamlashtirishni kengaytirish.1. Aholiga Energiya samaradorligini oshirish raqamli platformasidan foydalanishda qulaylik yaratish maqsadida mobil ilova (Android va iOS tizimlarida) yaratish.2. Situatsion markazni tashkil etish hamda unda katta hajmdagi maʼlumotlar (Big Data), biznes-tahlil (Business Intellegence) va sunʼiy intellekt texnologiyalari asosida:2026-yil iyulEnergiya samaradorligi milliy agentligi(Badriddinov),Raqamli texnologiyalar vazirligi(Shermatov),Iqtisodiyot va moliya vazirligi(Norqulov),Qurilish va uy-joy kommunal xoʻjaligi vazirligi(Xidoyatov)aholi uy-joylari, bino va inshootlar hamda iqtisodiyot tarmoqlarida obyektlar kesimida energiya isteʼmoli holati, energiya samaradorligi koʻrsatkichlari, energiya auditi natijalari toʻgʻrisidagi maʼlumotlarni toʻplashni yoʻlga qoʻyish;2026-yil sentabrmaʼlumotlarni tahlil qilish, energiya sarfi prognozini shakllantirish, tahlillarga asoslangan dashbordlar yaratish hamda Platformada joylashtirilgan maʼlumotlarni verifikatsiya qilish jarayonlarini avtomatlashtirish.2026-yil dekabr3.Bino va inshootlarga energiya samaradorligi boʻyicha toifa berish mexanizmini takomillashtirish.1. Bino va inshootlarning energiya samaradorligini oshirish boʻyicha xorijiy tajribani oʻrganish hamda Oʻzbekiston sharoitida qoʻllash yuzasidan takliflar ishlab chiqish.2026-yil iyunQurilish va uy-joy kommunal xoʻjaligi vazirligi(Xidoyatov),Energiya samaradorligi milliy agentligi(Badriddinov),Oʻzbekiston texnik jihatdan tartibga solish agentligi(Jumanazarov)2. Bino va inshootlarni energiya samaradorligi boʻyicha toifalarga ajratish mexanizmini takomillashtirish yuzasidan normativ-huquqiy hujjat loyihasini ishlab chiqish va Vazirlar Mahkamasiga kiritish.2026-yil sentabr3. Bino va inshootlarda 1 metr kvadrat maydonni isitish, sovitish va shamollatish uchun sarflanadigan energiya resurslari miqdorini kamaytirishni nazarda tutgan holda shaharsozlik norma va qoidalarini takomillashtirish.2026-yil noyabr4.Milliy qurilish standartlariga beshta asosiy xalqaro sertifikatlash tizimlari (BREEAM, LEED, EDGE, WELL, Fitwell) talablariga mos “yashil” qurilish meʼyorlarini integratsiya qilish.1. Qurilish meʼyorlari va qoidalaridagi turar va noturar joy binolarini yangidan qurish, ularni rekonstruksiya (modernizatsiya) qilish va mukammal taʼmirlashda energiya samaradorligini taʼminlash boʻyicha amaldagi talablarning xalqaro talablarga mosligini tahlil qilish.2026-yil iyunQurilish va uy-joy kommunal xoʻjaligi vazirligi(Xidoyatov),Energiya samaradorligi milliy agentligi(Badriddinov),Oʻzbekiston texnik jihatdan tartibga solish agentligi(Jumanazarov)2. Milliy qurilish standartlariga beshta asosiy xalqaro sertifikatlash tizimlari (BREEAM, LEED, EDGE, WELL, Fitwell) talablariga mos “yashil” qurilish meʼyorlarini integratsiya qilish choralarini koʻrish.2026-yil sentabr5.Mavjud koʻp kvartirali uylar, ijtimoiy soha muassasalari va boshqa maʼmuriy binolarni markazlashgan issiqlik taʼminotiga ulash hamda davlat-xususiy sheriklik asosida yangi markazlashgan isitish tizimlarini tashkil etish.1. Markazlashgan issiqlik taʼminotiga ulash imkoniyati mavjud boʻlgan koʻp kvartirali uylar, ijtimoiy soha muassasalari va boshqa maʼmuriy binolarni xatlovdan oʻtkazish. 2026-yil iyunQurilish va uy-joy kommunal xoʻjaligi vazirligi(Xidoyatov),“Issiqliktaʼminoti” AJ(Toʻrayev),Qoraqalpogʻiston Respublikasi Vazirlar Kengashi, viloyatlar va Toshkent shahri hokimliklari2. Xatlov natijalariga koʻra isteʼmolchilarni qoʻshimcha qamrab olish boʻyicha Vazirlar Mahkamasiga taklif kiritish.2026-yil iyul6.Davlat tashkilotlaridagi energiya menejerlari faoliyatini baholash tizimini joriy qilish.1. Energiya menejerlari faoliyati samaradorligini baholash mezonlarini ishlab chiqish.2026-yil iyulEnergiya samaradorligi milliy agentligi(Badriddinov),Oʻzenergoinspeksiya(Isakulov)2. Energiya menejerlari faoliyati boʻyicha hisobot berish tizimini joriy etish.2026-yil avgust7.Tungi yoritish tizimlarini energiya tejamkor muqobil yoritish tizimlariga oʻtkazish, shu jumladan, ESKO mexanizmlarini qoʻllagan holda modernizatsiya qilish.1. Tungi yoritish tizimlarining energiya sarfini tahlil qilish hamda resurslarni yuqori tejash imkoniyatlaridan kelib chiqib, tungi yoritish tizimlari energiya samaradorligi oshiriladigan koʻchalarning manzilli roʻyxatini tasdiqlash.2. Tungi yoritish tizimlarini ESKO mexanizmlarini qoʻllagan holda energiya tejamkor muqobil yoritish tizimlariga oʻtkazish va modernizatsiya qilish.Bunda elektr taʼminoti korxonalari tomonidan yangi quriladigan yoʻllar (bundan toifalangan obyektlar va markaziy koʻchalar mustasno) uchun texnik shartlar berishda tungi yoritish tizimlarini faqatgina energiya tejamkor muqobil yoritish tizimlari asosida tashkil etishni koʻzda tutish.2026-yildan boshlab Dastur asosidaQoraqalpogʻiston Respublikasi Vazirlar Kengashi, viloyatlar va Toshkent shahri hokimliklari,Energiya samaradorligi milliy agentligi(Badriddinov),Qurilish va uy-joy kommunal xoʻjaligi vazirligi(Xidoyatov),Avtomobil yoʻllari qoʻmitasi(Tursunov),Oʻzenergoinspeksiya(Isakulov),“Hududiy elektr tarmoqlari” AJ(Askarov)8.Markazlashgan issiqlik taʼminoti yoʻnalishida energiya samaradorligini oshirish, energiya tejovchi texnologiyalarni va uskunalarni keng joriy qilish.1. Markazlashgan issiqlik taʼminoti isteʼmolchilarida oʻrnatilgan issiq suv hisoblagichlari reyestrini shakllantirish.2026-yil iyulQurilish va uy-joy kommunal xoʻjaligi vazirligi(Xidoyatov),“Issiqliktaʼminoti” AJ(Toʻrayev)Energiya samaradorligi milliy agentligi(Badriddinov),Iqtisodiyot va moliya vazirligi(Norqulov)2. Yetkazib berilgan issiqlik energiyasini “smart” texnologiyalar asosida hisoblashni yoʻlga qoʻyish yuzasidan Vazirlar Mahkamasiga taklif kiritish.2026-yil iyul3. Ishlab chiqariladigan issiqlik energiyasidan oqilona va samarali foydalanish maqsadida moliyalashtirish manbaidan qatʼi nazar, barcha issiqlik tizimlarini modernizatsiya va rekonstruksiya qilish loyihalari doirasida koʻp kvartirali uylarning ichki issiqlik tizimlarini yangilash, mavjud boʻlmagan obyektlarda qayta tiklanishini taʼminlash.Doimiy4. Yangi qurilayotgan hamda markazlashgan issiqlik taʼminotiga ulanadigan koʻp kvartirali uylar, ijtimoiy soha muassasalari va boshqa maʼmuriy binolarda issiqlik energiyasi isteʼmoli va sarfini nazorat qilish maqsadida isitish uskunalariga termodatchiklar (haroratni nazorat qilish va tartibga solish qurilmalari) oʻrnatilishini joriy etish.2027-yil iyul9.Qishloq va suv xoʻjaligi obyektlarida SCADA va boshqa raqamli monitoring va boshqaruv tizimlarini joriy etish orqali sugʻorishni avtomatlashtirish, nasos stansiyalarini nazorat qilish, suv yetkazib berishni monitoring qilish hamda nasos agregatlarining energiya isteʼmolini real vaqt rejimida kuzatish imkoniyatini yaratish.1. Qishloq va suv xoʻjaligi obyektlarida SCADA va boshqa raqamli monitoring va boshqaruv tizimlarini joriy etish boʻyicha xorijiy tajribani oʻrganish.2026-yil iyunQishloq xoʻjaligi vazirligi(Abdurahmonov),Suv xoʻjaligi vazirligi(Xamrayev),Iqtisodiyot va moliya vazirligi(Norqulov),Energetika vazirligi(Mirzamahmudov),“Oʻzenergosotish” AJ(Obidjonov),Oʻzenergoinspeksiya(Isakulov)2. Barcha qishloq va suv xoʻjaligi obyektlarini oʻrganib chiqib, birinchi navbatda, energiya isteʼmoli yuqori boʻlgan obyektlarni tanlab olish.2026-yil iyul3. Tanlab olingan obyektlarda SCADA va boshqa raqamli monitoring va boshqaruv tizimlarini joriy etish boʻyicha xorijiy hamkorlarni jalb etish va muzokaralar oʻtkazish.2026-yil avgust4. Muzokaralar natijasiga koʻra loyihalarni moliyalashtirish va amalga oshirish boʻyicha chora-tadbirlarni ishlab chiqish.2026-yil oktabr10.Markazlashgan ichimlik suvi va oqova suv hamda issiqlik taʼminotida energiya samarador qurilmalarni qoʻllash va yoʻqotishlarni kamaytirish.Rekonstruksiya va modernizatsiya qilish ishlari hajmini belgilashni faqatgina energiya auditi xulosasiga koʻra aniqlash tizimini yoʻlga qoʻyish, yangi qurilish, rekonstruksiya va modernizatsiya qilish loyihalarini qatʼiyan energiya samarador texnologiyalarga asoslangan holda elektron modellashtirish asosida amalga oshirish.2026-yildan boshlab doimiyQurilish va uy-joy kommunal xoʻjaligi vazirligi(Xidoyatov),“Oʻzsuvtaʼminot” AJ(Suvankulov),“Issiqliktaʼminoti” AJ(Toʻrayev),Energiya samaradorligi milliy agentligi(Badriddinov)11.Qurilish materiallarini xalqaro standartlar asosida energiya samaradorligi boʻyicha toifalash va milliy standartlarni qabul qilish.1. Qurilish materiallarini energiya samaradorligi boʻyicha toifalash tizimi yuzasidan ilgʻor xorijiy tajriba va standartlarni oʻrganish.2026-yil iyun“Oʻzsanoatqurilishmateriallari” uyushmasi(Raximov),Oʻzbekiston texnik jihatdan tartibga solish agentligi(Jumanazarov),Qurilish va uy-joy kommunal xoʻjaligi vazirligi(Xidoyatov),Energiya samaradorligi milliy agentligi(Badriddinov),Iqtisodiyot va moliya vazirligi(Norqulov)2. Oʻrganishlar asosida qurilish materiallarining energiya samaradorligini baholash, toifasini belgilash va sertifikatlash uchun texnik reglamentlarni ishlab chiqish. Ushbu yoʻnalish boʻyicha ISO, EN va boshqa nufuzli xalqaro tashkilotlarning standartlarini milliy tizimga moslashtirish hamda joriy etish.2026-yil iyul3. Qurilish materiallari (termoizolyatsiya, panel, blok, oyna, gʻisht, eshik, derazalar va boshqalar) uchun energiya samaradorligi boʻyicha minimal talablarni belgilash.2026-yil avgust4. Qurilish materiallari uchun energiya samaradorligi toifasini belgilovchi ixtiyoriy sertifikatlash tizimini yoʻlga qoʻyish.2026-yil sentabr12.Sinov laboratoriyalarida oʻtkaziladigan energiya samaradorligi boʻyicha sinovlardagi oʻlchovlar ishonchliligini taʼminlash uchun qoʻllanayotgan etalonlar va yuqori aniqlikdagi oʻlchash vositalarining metrologik kuzatiluvchanligini taʼminlash.1. Faoliyat yuritayotgan sinov laboratoriyalarini hamda ularda foydalanilayotgan etalonlar va yuqori aniqlikdagi oʻlchash vositalarini xatlovdan oʻtkazish.2. Qiyoslashdan oʻtkazilishi lozim boʻlgan oʻlchash vositalari turkumlarining roʻyxatiga asosan (10.02.2025-y., roʻyxat raqami 3606) energiya samaradorligini oʻlchash boʻyicha laboratoriyalarda qoʻllanayotgan etalonlar va yuqori aniqlikdagi oʻlchash vositalarini muntazam ravishda belgilangan tartibda metrologik tekshiruvdan oʻtkazish.DoimiyQurilish va uy-joy kommunal xoʻjaligi vazirligi(Xidoyatov),Oʻzbekiston texnik jihatdan tartibga solish agentligi(Jumanazarov),Energiya samaradorligi milliy agentligi(Badriddinov),Iqtisodiyot va moliya vazirligi(Norqulov)13.Respublikaning har bir hududida energiya auditorlarini qayta tayyorlash boʻyicha oʻquv kurslarini tashkil etish.1. Hududlardagi muhandislik-texnika yoʻnalishidagi oliy taʼlim tashkilotlarida energiya auditorlarini qayta tayyorlash boʻyicha oʻquv kurslarini tashkil etish.2026-yil iyulEnergiya samaradorligi milliy agentligi(Badriddinov),Oliy taʼlim, fan va innovatsiyalar vazirligi(Sharipov),Oʻzenergoinspeksiya(Isakulov),Kambagʻallikni qisqartirish va bandlik vazirligi(Zaxidov)2. Energiya auditorlarini tayyorlash boʻyicha oʻquv kurslarini tashkil etishda masofaviy oʻqish va imtihon topshirish imkonini beruvchi elektron modullar yaratish.2026-yil dekabr14.“Nol energiya sarfli binolar” (Zero Energy Buildings) konsepsiyasi asosida tajriba loyihalarini ommalashtirish choralarini koʻrish.1. “Nol energiya sarfli binolar” (Zero Energy Building) konsepsiyasini joriy etish yuzasidan xorijiy tajribani oʻrganish.2026-yil iyulEnergiya samaradorligi milliy agentligi(Badriddinov),Qurilish va uy-joy kommunal xoʻjaligi vazirligi(Xidoyatov),Iqtisodiyot va moliya vazirligi(Norqulov)2. “Nol energiya sarfli binolar” (Zero Energy Building) konsepsiyasi asosida loyihalarni amalga oshirish maqsadida tegishli sertifikatlar taqdim etish boʻyicha normativ-huquqiy hujjat loyihasini ishlab chiqish va Vazirlar Mahkamasiga kiritish.2026-yil avgust3. Global ekologik jamgʻarma (GEF), Yashil iqlim jamgʻarmasi (GCF), Xalqaro qayta tiklanuvchi energiya agentligi (IRENA), Jahon banki va boshqa xalqaro moliya institutlari bilan “Nol energiya sarfli binolar” konsepsiyasi asosidagi tajriba loyihalarini amalga oshirish uchun grant mablagʻlarini jalb qilish boʻyicha muzokaralar oʻtkazish.2026-yil sentabr15.“Oq sertifikatlar” tizimini joriy etish.1. “Oq sertifikatlar” tizimini joriy etish boʻyicha ilgʻor xorijiy tajribani Oʻzbekistonda qoʻllash imkoniyatlarini xalqaro konsultantlarni jalb qilgan holda oʻrganish.2026-yil avgustEnergiya samaradorligi milliy agentligi(Badriddinov),Iqtisodiyot va moliya vazirligi(Norqulov)2. “Oq sertifikatlar” tizimini joriy etish, tizimning samarali ishlashi uchun tegishli mexanizmlar, qoidalar va majburiyatlarni nazarda tutuvchi normativ-huquqiy hujjat loyihasini tayyorlash hamda Vazirlar Mahkamasiga kiritish.2026-yil dekabr16.Xalqaro moliya institutlaridan ESKO kompaniyalariga uzoq muddatli imtiyozli kredit liniyalarini jalb etish.1. ESKO kompaniyalari uchun uzoq muddatli imtiyozli kredit liniyalari mablagʻlarini jalb etish yuzasidan xalqaro moliya institutlari bilan muzokaralar oʻtkazish.2026-yil sentabrIqtisodiyot va moliya vazirligi(Norqulov),Investitsiyalar, sanoat va savdo vazirligi(Kudratov),Energiya samaradorligi milliy agentligi(Badriddinov)2. Muzokaralar natijasiga koʻra past foizli kredit liniyalarini jalb qilish va ushbu kreditlarni mahalliy ESKO kompaniyalariga ajratish choralarini koʻrish.2026-yil oktabr3. Xalqaro tashkilotlar (WB, ADB, EBRD, UNDP, GIZ) bilan institutsional hamkorlikni yanada kengaytirish, ESKO loyihalarini moliyalashtirish uchun uzoq muddatli imtiyozli kredit liniyalarini jalb qilish, EPC (Energy Performance Contracting) mexanizmlarini xalqaro tajriba asosida standartlash va milliy ESKO bozori uchun MRV (Measurement, Reporting, Verification) talablarini joriy etish.2026-yil dekabr17.ESKO mexanizmlari asosida energiya samaradorligini oshirish tizimini joriy etish.1. Energiya samaradorligini oshirish va energiya resurslarini tejash boʻyicha ESKO mexanizmlarini, birinchi navbatda, davlat muassasalarida joriy qilish boʻyicha takliflar ishlab chiqish.2026-yil avgustEnergiya samaradorligi milliy agentligi(Badriddinov),Iqtisodiyot va moliya vazirligi(Norqulov),Qoraqalpogʻiston Respublikasi Vazirlar Kengashi, viloyatlar va Toshkent shahri hokimliklari2. Davlat muassasalari rahbarlari va masʼul xodimlari uchun xorijiy tajriba asosida ESKO mexanizmlari boʻyicha oʻquv kurslarini joriy qilish.2026-yil dekabr18.Energiya resurslari tejalishi koʻrsatkichlarini hisoblash va bir birlik mahsulot ishlab chiqarishga energiya resursi sarfini meʼyorlash mexanizmlarini takomillashtirish.1. Energiya resurslari tejalishi koʻrsatkichlarini hisoblash va bir birlik mahsulot ishlab chiqarishga energiya resursi sarfini meʼyorlash boʻyicha xorijiy tajribani oʻrganish.2. Binolar va iqtisodiyot tarmoqlarida energiya resurslari tejalishi koʻrsatkichlarini hisoblash metodologiyasi hamda yirik korxonalarda bir birlik mahsulot ishlab chiqarishga energiya resursi sarfini meʼyorlash tartibini ishlab chiqib, Vazirlar Mahkamasiga kiritish.2026-yil sentabrEnergiya samaradorligi milliy agentligi(Badriddinov),Milliy statistika qoʻmitasi(Hamrayev),Oʻzenergoinspeksiya(Isakulov),Iqtisodiyot va moliya vazirligi(Norqulov),Qurilish va uy-joy kommunal xoʻjaligi vazirligi(Xidoyatov)19.Majburiy energiya auditdan oʻtkazish tizimini takomillashtirish.Majburiy energiya auditdan oʻtkazish tizimini takomillashtirish yuzasidan normativ-huquqiy hujjat loyihasini ishlab chiqish va Vazirlar Mahkamasiga kiritish. Bunda:Davlat energetika reyestriga subyektlarni kiritishning mezonlarini qayta koʻrib chiqish;Davlat energetika reyestrini yangilangan mezonlar va risk-tahlillar asosida shakllantirish hamda jarayonni raqamlashtirish;energiya audit natijadorligini taʼminlashga qaratilgan choralar belgilash;energiya audit natijasida tavsiya etilgan chora-tadbirlar ijrosini qatʼiylashtirish va doimiy monitoring qilib borish tartibini joriy etish.2026-yil sentabrEnergiya samaradorligi milliy agentligi(Badriddinov),Oʻzenergoinspeksiya(Isakulov),Iqtisodiyot va moliya vazirligi(Norqulov),Energetika vazirligi(Mirzamahmudov)20.Yakka tartibdagi va koʻp kvartirali uylar, noturar binolar hamda ijtimoiy soha obyektlari uchun energiya samaradorligi boʻyicha etalon koʻrsatkichlarni (Benchmark) joriy qilish.Quyidagilarni nazarda tutuvchi normativ-huquqiy hujjat loyihasini ishlab chiqish va Vazirlar Mahkamasiga kiritish:yakka tartibdagi va koʻp kvartirali uylar, noturar binolar hamda ijtimoiy soha obyektlari uchun energiya samaradorligi boʻyicha etalon koʻrsatkichlarni (Benchmark) joriy qilish;energiya resurslari isteʼmoli hajmidan kelib chiqib, yakka tartibdagi va koʻp kvartirali uylar, noturar binolar hamda ijtimoiy soha obyektlari kesimida ularning energiya samaradorligi reytingini shakllantirish;energiya samaradorligi oshib borayotgan obyektlar uchun ragʻbatlantirish choralarini belgilash;energiya resurslari isteʼmoli asossiz ravishda oshib borayotgan obyektlarni energiya auditdan oʻtkazish hamda isteʼmolni kamaytirish yuzasidan aniq choralar belgilash.2026-yil avgustEnergiya samaradorligi milliy agentligi(Badriddinov),Qurilish va uy-joy kommunal xoʻjaligi vazirligi(Xidoyatov),Oʻzenergoinspeksiya(Isakulov),Iqtisodiyot va moliya vazirligi(Norqulov)21.“Energiyani tejash, undan oqilona foydalanish va energiya samaradorligini oshirish toʻgʻrisida”gi Qonunni yangi tahrirda ishlab chiqish.“Energiyani tejash, undan oqilona foydalanish va energiya samaradorligini oshirish toʻgʻrisida”gi Qonunni quyidagilarni nazarda tutgan holda yangi tahrirda ishlab chiqish va Vazirlar Mahkamasiga kiritish:energiya samaradorligi sohasida rasmiy statistikani shakllantirish mexanizmlarini takomillashtirish va makroiqtisodiy indikatorlarni joriy qilish;“energiya samaradorligi” va “energiyani tejash” tushunchalarini ilgʻor xorijiy tajribadan kelib chiqib, qayta koʻrib chiqish hamda sohada tartibga solish mezonlari taʼsirchanligini oshirish;energiya auditidan oʻtkazish tartiblari va hisobotlarni aniq maqsadlarga yoʻnaltirish mexanizmlarini takomillashtirish;energiya servis xizmatlarini koʻrsatish orqali daromad olishning huquqiy asoslari va kafolatlarini kuchaytirish hamda mexanizmlarini takomillashtirish;energiya menejmenti tizimi bilan qamrab olinadigan sohalarni kengaytirish.2026-yil dekabrEnergiya samaradorligi milliy agentligi(Badriddinov),Iqtisodiyot va moliya vazirligi(Norqulov),Qurilish va uy-joy kommunal xoʻjaligi vazirligi(Xidoyatov),Energetika vazirligi(Mirzamahmudov),Oʻzenergoinspeksiya(Isakulov)22.Oʻzbekistonda 2035-yilgacha energiya samaradorligini oshirish strategiyasi loyihasini ishlab chiqish.1. Oʻzbekistonda 2035-yilgacha energiya samaradorligini oshirish strategiyasi loyihasini tayyorlash.2. Strategiya loyihasini xalqaro va mahalliy konsultant, ekspertlar bilan muhokama qilish va uni takomillashtirish.3. Strategiyani tasdiqlash yuzasidan qaror loyihasini ishlab chiqib, Vazirlar Mahkamasiga kiritish.2026-yil dekabrEnergiya samaradorligi milliy agentligi(Badriddinov),Iqtisodiyot va moliya vazirligi(Norqulov),Qurilish va uy-joy kommunal xoʻjaligi vazirligi(Xidoyatov),Energetika vazirligi(Mirzamahmudov),Oʻzenergoinspeksiya(Isakulov) T/rAxborotlar nomiMaʼlumotlar taqdim etadigan tashkilotlar1.Energiya samaradorligi sohasida ajratilgan subsidiyalar toʻgʻrisida maʼlumotlarIqtisodiyot va moliya vazirligi2.“Shaffof qurilish” milliy axborot tizimi maʼlumotlariQurilish va uy-joy kommunal xoʻjaligi vazirligiBinolar energiya samaradorligini hisoblash boʻyicha elektron tizim maʼlumotlari3.Suv xoʻjaligi tizimidagi suv nasoslarining elektr energiyasi isteʼmoli va suv sarfi toʻgʻrisida maʼlumotlarSuv xoʻjaligi vazirligi4.Qishloq xoʻjaligi tizimidagi suv nasoslarining elektr energiyasi isteʼmoli va suv sarfi toʻgʻrisida maʼlumotlarQishloq xoʻjaligi vazirligi5.Korxona va tashkilotlarning yagona davlat registri maʼlumotlariMilliy statistika qoʻmitasiEnergiya samaradorligi sohasidagi statistika maʼlumotlari6.Quyosh fotoelektr stansiyasi oʻrnatganlik uchun taqdim etilgan imtiyozlar toʻgʻrisida maʼlumotlarSoliq qoʻmitasi“Elektron davlat xizmatlari — my.soliq.uz” portali “Quyoshli xonadon” xizmati maʼlumotlari7.Koʻchmas mulk obyektlariga boʻlgan huquqlarning davlat reyestri maʼlumotlariKadastr agentligiKoʻchmas mulk obyektlari manzillari reyestri maʼlumotlariOmmaviy geoportal maʼlumotlariGeografik obyektlar nomlarining davlat reyestri maʼlumotlari8.Davlat ishtirokidagi korxonalar toʻgʻrisida maʼlumotlarDavlat aktivlarini boshqarish agentligi9.“Texnik tartibga solish” milliy axborot tizimi maʼlumotlariOʻzbekiston texnik jihatdan tartibga solish agentligi10.Meteorologik kuzatuvlar yagona tizimi maʼlumotlariGidrometeorologiya xizmati agentligi11.“Energonazorat” platformasi maʼlumotlariElektr energiyasi, neft mahsulotlari va gazdan foydalanishni nazorat qilish inspeksiyasi12.Isteʼmolchilarning elektr energiyasi isteʼmoli va hisob-kitoblar holati toʻgʻrisida maʼlumotlar“Hududiy elektr tarmoqlari” AJ,“Oʻzenergosotish” AJ13.Isteʼmolchilarning tabiiy gaz isteʼmoli va hisob-kitoblar holati toʻgʻrisida maʼlumotlar“Hududgaztaʼminot” AJ,“Oʻztransgaz” AJ,“Oʻzgaztreyd” AJ14.Isteʼmolchilarning ichimlik suvi isteʼmoli va hisob-kitoblar holati toʻgʻrisida maʼlumotlar“Oʻzsuvtaʼminot” AJIchimlik suvi taʼminoti tizimidagi suv nasoslarining elektr energiyasi isteʼmoli toʻgʻrisida maʼlumotlar15.Isteʼmolchilarning issiqlik taʼminoti va hisob-kitoblar holati toʻgʻrisida maʼlumotlar“Issiqliktaʼminoti” AJ,“Veolia Energy Tashkent” MCHJ XK 1. Oʻzbekiston Respublikasi Prezidentining 2023-yil 25-yanvardagi PF-14-son Farmoni bilan tasdiqlangan Respublika ijro etuvchi hokimiyat organlari — vazirliklar, qoʻmitalar, agentliklar va inspeksiyalar hamda ular hududiy va tuman (shahar) boʻlinmalarining jami boshqaruv xodimlarining umumiy cheklangan sonining “35. Vazirlar Mahkamasi huzuridagi Energiya samaradorligi milliy agentligi” boʻlimi “Jami boshqaruv shtat birliklari soni” va “Davlat budjeti hisobidan” ustunlaridagi “36” raqami “78” raqami bilan almashtirilsin. 2. Oʻzbekiston Respublikasi Prezidentining 2024-yil 23-avgustdagi “Yoqilgʻi-energetika tarmogʻida davlat nazorati tizimini takomillashtirish chora-tadbirlari toʻgʻrisida”gi PF-118-son Farmonida: (a) 5-bandda: birinchi xatboshi quyidagi tahrirda bayon etilsin: “5. Energiya samaradorligini oshirish, energiya resurslarini tejash va ulardan oqilona foydalanish masalalari boʻyicha respublika komissiyasi tarkibi 2-ilovaga muvofiq tasdiqlansin”; ikkinchi xatboshi chiqarib tashlansin; (b) 2-ilova quyidagi tahrirda bayon etilsin: A.N. Aripov—Oʻzbekiston Respublikasi Bosh vaziri, Respublika komissiyasi raisiA.J. Ramatov—Oʻzbekiston Respublikasi Bosh vazirining oʻrinbosariJ.A. Qoʻchqorov—Oʻzbekiston Respublikasi Bosh vazirining oʻrinbosariS.I. Samadov—Oʻzbekiston Respublikasi Bosh prokurori oʻrinbosariI.I. Norqulov—Oʻzbekiston Respublikasi iqtisodiyot va moliya vazirining birinchi oʻrinbosariB.E. Zaxidov—Oʻzbekiston Respublikasi kambagʻallikni qisqartirish va bandlik vaziriI.Yu. Abdurahmonov —Oʻzbekiston Respublikasi qishloq xoʻjaligi vaziriSh.R. Xamrayev—Oʻzbekiston Respublikasi suv xoʻjaligi vaziriSh.S. Xidoyatov—Oʻzbekiston Respublikasi qurilish va uy-joy kommunal xoʻjaligi vaziriI.R. Maxkamov—Oʻzbekiston Respublikasi transport vaziriJ.T. Mirzamahmudov—Oʻzbekiston Respublikasi energetika vaziriB.F. Islamov—Oʻzbekiston Respublikasi togʻ-kon sanoati va geologiya vaziriSh.X. Shermatov—Oʻzbekiston Respublikasi raqamli texnologiyalar vaziriA.A. Xudayarov—Oʻzbekiston Respublikasi sogʻliqni saqlash vaziriE.G. Karimova—Oʻzbekiston Respublikasi maktabgacha va maktab taʼlimi vaziriK.A. Sharipov—Oʻzbekiston Respublikasi oliy taʼlim, fan va innovatsiyalar vaziriA.I. Ikramov—Oʻzbekiston Respublikasi sport vaziriO.A. Nazarbekov—Oʻzbekiston Respublikasi madaniyat vaziriA.R. Jumanazarov—Oʻzbekiston texnik jihatdan tartibga solish agentligi direktoriSh.X. Xodjayev—Energetika bozorini rivojlantirish va tartibga solish agentligi direktoriD.A. Isakulov—Elektr energiyasi, neft mahsulotlari va gazdan foydalanishni nazorat qilish inspeksiyasi boshligʻiF.J. Pulatov—Soliq qoʻmitasi raisiZ.B. Badriddinov—Energiya samaradorligi milliy agentligi direktoriS.Q. Eshquvvatov—Qurilish va uy-joy kommunal xoʻjaligi sohasida nazorat qilish inspeksiyasi boshligʻiOʻ.B. Suvonqulov—Energiya samaradorligi milliy agentligi direktori oʻrinbosari, Respublika komissiyasi kotibi 3. Oʻzbekiston Respublikasi Prezidentining 2025-yil 27-martdagi “Energiya samaradorligini oshirish sohasida davlat boshqaruvini takomillashtirish va energiya servis kompaniyalari xizmatlari bozorini rivojlantirish chora-tadbirlari toʻgʻrisida”gi PF-63-son Farmonining 13-bandi quyidagi tahrirda bayon etilsin: “13. Agentlik boshqaruv xodimlarining cheklangan shtatlari soni 78 ta etib belgilansin. Bunda Agentlikning hududlarga masʼul boʻlgan xodimlari oʻz faoliyatini tizimli ravishda hududlarda amalga oshiradi hamda ularning faoliyatini samarali tashkil qilish va zarur sharoitlar (alohida xona, ofis jihozlari, kompyuter, printer va aloqa jamlamalari, mebel va boshqa zarur jihoz va uskunalar) bilan taʼminlash Qoraqalpogʻiston Respublikasi Vazirlar Kengashi Raisi, viloyatlar va Toshkent shahri hokimlarining birinchi oʻrinbosarlari zimmasiga yuklanadi”. 4. Oʻzbekiston Respublikasi Prezidentining 2019-yil 22-avgustdagi “Iqtisodiyot tarmoqlari va ijtimoiy sohaning energiya samaradorligini oshirish, energiya tejovchi texnologiyalarni joriy etish va qayta tiklanuvchi energiya manbalarini rivojlantirishning tezkor chora-tadbirlari toʻgʻrisida”gi PQ-4422-son qarorida: (a) 12-bandda: birinchi — uchinchi xatboshilar chiqarib tashlansin; toʻrtinchi — oʻninchi xatboshilar tegishincha birinchi — yettinchi xatboshilar deb hisoblansin; (b) 5 va 6-ilovalar oʻz kuchini yoʻqotgan deb hisoblansin. 5. Oʻzbekiston Respublikasi Prezidentining 2025-yil 1-apreldagi “Yoqilgʻi-energiya resurslaridan noqonuniy foydalanish va behuda sarflanishining oldini olish hamda energiya samaradorligini oshirish boʻyicha chora-tadbirlarni takomillashtirish toʻgʻrisida”gi PQ-133-son qarorida: (a) 2-banddagi “energiya balansini ishlab chiqish, ularning koʻrsatkichlarini bajarish, energiyani” soʻzlari “yoqilgʻi-energiya resurslarini” soʻzlari bilan almashtirilsin; (b) 3-bandning “d” kichik bandi oʻz kuchini yoʻqotgan deb hisoblansin; (v) 5-bandda: rus tilidagi matnning birinchi xatboshisi quyidagi tahrirda bayon etilsin: “5. Vozlojit personalnuyu otvetstvennost i predupredit o prinyatii strogix mer v dannom napravlenii”; “j” kichik band quyidagi tahrirda bayon etilsin: “(j) energetika vaziriga — iqtisodiyot tarmoqlari va aholi xonadonlarini yoqilgʻi-energiya resurslari bilan barqaror taʼminlash boʻyicha”; quyidagi mazmundagi “z” va “i” kichik bandlar bilan toʻldirilsin: “(z) oliy taʼlim, fan va innovatsiyalar vaziriga — energiya samaradorligini oshirish yoʻnalishida oliy taʼlim tashkilotlarini jalb qilgan holda, ilmiy-texnik oʻrganishlarni tashkil etish va natijalarini amaliyotga joriy etish yuzasidan ilmiy asoslangan takliflar kiritish boʻyicha; (i) Energiya samaradorligi milliy agentligi direktoriga — energiya samaradorligini oshirish boʻyicha har yili tasdiqlanadigan maqsadli koʻrsatkichlar bajarilishi yuzasidan monitoring oʻrnatish va amalga oshirilgan ishlar yuzasidan Vazirlar Mahkamasiga tahliliy maʼlumotlar kiritib borish boʻyicha shaxsiy javobgarlik yuklatilsin hamda bu borada qatʼiy choralar koʻrilishi toʻgʻrisida ogohlantirilsin”; (g) 12-bandda: “a” kichik bandda “Sh.A. Aminov” soʻzlari “S.I. Samadov” soʻzlari bilan almashtirilsin; “b”, “v” va “g” kichik bandlar oʻz kuchini yoʻqotgan deb hisoblansin; (d) 1-ilovaning nomlanishidagi “energiya balansini ishlab chiqish, ularning koʻrsatkichlarini bajarish, energiyani” soʻzlari “yoqilgʻi-energiya resurslarini” soʻzlari bilan almashtirilsin; (j) 4-ilovada: nomlanishidagi “energiya balansini ishlab chiqish, ularning koʻrsatkichlarini bajarish, energiyani” soʻzlari “yoqilgʻi-energiya resurslarini” soʻzlari bilan almashtirilsin; 1 va 2-bandlar oʻz kuchini yoʻqotgan deb hisoblansin; (z) 6-ilova oʻz kuchini yoʻqotgan deb hisoblansin.